
 13.7.2011
 BG
 Официален вестник на Европейския съюз
 L 183/4
 РЕГЛАМЕНТ ЗА ИЗПЪЛНЕНИЕ (ЕС) No 669/2011 НА КОМИСИЯТА
 от 12 юли 2011 година
 за изменение на Регламент (ЕО) No 376/2008 за определяне на общи подробни правила за прилагане на режима на лицензии за внос и износ и сертификати за предварително фиксиране за селскостопанските продукти
 ЕВРОПЕЙСКАТА КОМИСИЯ
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 134 във връзка с член 4 от него,
 като има предвид, че:
 (1)
 За целите на управлението на вноса и износа Комисията е оправомощена да определя продуктите, чийто внос или/и износ следва да бъде подчинен на представянето на лицензия. При преценяване на необходимостта от въвеждане на режим на лицензии Комисията следва да взема предвид подходящите средства за управление на пазарите, и по-специално — за наблюдение на вноса.
 (2)
 Регламент (ЕО) No 376/2008 на Комисията (2) въведе задължението да бъдат представяни лицензии при внос на пресни ябълки с код по КН 0808 10 80, след като производителите на ябълки в Европейския съюз се оказаха в затруднено положение, дължащо се, освен всичко друго, на значителното увеличение на вноса на ябълки от трети държави от Южното полукълбо.
 (3)
 Понастоящем ефективното наблюдение на вноса може да се извършва и с други средства. В интерес на опростяването и с цел да се облекчи административната тежест за държавите-членки и съответните оператори, изискването да се представят лицензии за внос на ябълки се отменя след изтичането на настоящия срок на прилагане, посочен в приложение XVIII към Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (3).
 (4)
 Регламент (ЕО) No 376/2008 следва съответно да бъде изменен.
 (5)
 В интерес на яснотата е целесъобразно да се формулират правила за лицензиите, издадени за внос на пресни ябълки с код по КН 0808 10 80, които са все още валидни към датата на прилагане на настоящия регламент.
 (6)
 Управителният комитет за общата организация на селскостопанските пазари не е представил становище в рамките на срока, определен от неговия председател,
 ПРИЕ НАСТОЯЩИЯ РЕГЛАМЕНТ
 Член 1
 Точка Ж от част I от приложение II към Регламент (ЕО) No 376/2008 се заменя със следното:
 „Ж. Плодове и зеленчуци (част IX от приложение I към Регламент (ЕО) No 1234/2007)
 Код по КН
 Описание
 Размер на гаранцията
 Срок на валидност
 Количества нето (4)
 0703 20 00
 Чесън, пресен или охладен, включително продукти, внесени в рамките на тарифни квоти, както е посочено в член 1, параграф 2, буква а), подточка iii)
 50 EUR/t
 3 месеца от датата на издаване съгласно член 22, параграф 1
 (—)
 ех 0703 90 00
 Други лукови зеленчуци, пресни или охладени, включително продукти, внесени в рамките на тарифни квоти,